Република Србија

ОПШТИНА ЉУБОВИЈА

**-Општинска управа-**

**-Комисија за јавну набавку-**

Број: 404-48/2019-04

30.08.2019. године

Војводе Мишића 45

Љ у б о в и ј а

 **ПРЕДМЕТ**: Одговор Комисије за јавну набавку бр. 1

 Комисији за јавну набавку радова на унапређењу енергетске ефикасности на згради ОШ „Петар Враголић“ у Доњој Оровици, општина Љубовија – поновљени поступак, редни број ЈН 45/2019, дана 27.08.2019. године, упућена су следећа питања:

**Питања:** „У конкурсној документацији, на странама број 10/66 и 61/66, наведено је „Понуђач је дужан, поред напред наведених доказа, да достави и декларације о усаглашености, сертификате, атесте, потврде, произвођачке спецификације (или изјаве произвођача дате под кривичном и материјалном одговорношћу), извештаје о испитивању или друге документе којима се доказује усаглашеност понуде са техничком спецификацијом или стандардима траженим у Конкурсној документацији.“ Обзиром да се поједине позиције предмера састоје од више материјала (на пример позиција VI-1 Подополагачки радови се састоји од 5 различитих елемената – материјала), нејасно је за које материјале је потребно доставити тражене доказе, односно може се тумачити двосмислено. Скрећемо пажњу на то да извођач радова у најчешћем случају не врши набавку материјала директно од произвођача већ од трговинских субјеката који се баве дистрибуцијом материјала, па документ као што је изјава произвођача дата под кривичном и материјалном одговорношћу није могуће доставити, односно поједини, због могућности злоупотребе, за материјале за које не постоји уговор као потенцијал продаје не издају техничке карактеристике материјала или их не издају у циљу подношења понуде за потребе трећих лица. Сходно томе, захтевање техничких докумената у понуди за све елементе предмера је повреда начела једнакости понуђача. Такође, по важећим техничким прописима, обавеза надзорног органа је да изврши увид у техничке документе материјала пре уградње, а дужност извођача је да након увођења у посао а непосредно пре уградње те документе достави надзорном органу, а гарант квалитетног извршења посла за предметне радове је средство финансијског обезбеђења, односно банкарска гаранција. У складу са претходно наведеним, наше питање гласи:

Да ли је као довољан доказ прихватљив сертификат стандарда ISO 9001 који гласи на име понуђача, односно, да ли је прихватљива изјава понуђача о усаглашености понуде са техничком документацијом дата под кривичном и материјалном одговорношћу?“

**Одговор:** Конкурсном документацијом за јавну набавку радова на унапређењу енергетске ефикасности зграде ОШ „Петар Враголић“ Доња Оровица, општина Љубовија, на страни 10/66 и 61/66 дефинисано је да се уз понуду достављају документи којима се доказује усаглашеност понуде са техничком спецификацијом или стандардима траженим Конкурсном документацијом, из чега произилази да је исте потребно доставити само за она добра за које је Конкурсном документацијом тражен одређени ниво квалитета или тачно одређени стандард, а доприносе унапређењу енергетске ефикасности зграде ОШ „Петар Враголић“ Доња Оровица. То су добра у оквиру следећих позиција:

**4.** Предмер и предрачун радова, реконструкција термичког термичкогомотача Основне школе Петар Враголић Д. Оровица:

- V Радови на постављању фасадних прозора и врата, под 1 и 2

- VI Изолатерски радови, под 1 и 2

**5.** Предмер и предрачун машинских инсталација

- I Котларница, под 1, 2 и 21

Изабрани извођач радова ће у фази извршења уговора о јавној набавци, доставити доказе о техничким карактеристикама и осталих понуђених добара, а контролу истих врши ће стручни надзор изабран од стране наручиоца, по правилима струке и у складу са важећим законским прописима и подзаконским актима.

Серификат стандарда ISO 9001 није прихватљив као доказ техничких карактеристика понуђених добара, као ни Изјава понуђача дата под кривичном и материјалном одговорношћу о усаглашености понуде са техничком документацијом.

 Као доказ техничких карактеристика може се доставити било који документ (декларације о усаглашености или сертификати или атести или потврде или произвођачке спецификације или изјаве произвођача дате под кривичном и материјалном одговорношћу или извештаји о испитивању) на основу ког се могу утврдити техничке карактеристике понуђених добара и упоредити са спецификацијом из Предмера.

**КОМИСИЈА ЗА ЈАВНУ НАБАВКУ**

**ОПШТИНСКЕ УПРАВЕ ОПШТИНЕ ЉУБОВИЈА**